IMISLab/GreekWikipedia huggingface dataset:
Χουν Σεν

Ο Χουν Σεν (ហ៊ុន សែន, 5 Αυγούστου 1952) είναι πολιτικός από την Καμπότζη. Έχει ένα γυάλινο μάτι, κατάλοιπο της επίθεσης των Χμερ του 1975. Από το 1979 έως το 1990 με ελάχιστη διακοπή υπηρέτησε ως υπουργός Εξωτερικών. Το 1985 έγινε πρωθυπουργός και επανήλθε στο αξίωμα αυτό λίγο μετά, αφού ανέτρεψε το 1993 τον αδερφό του, με πραξικόπημα.

 Γεννήθηκε στις 5 Αυγούστου του 1952 , ενώ επίσημα στις 4 Απριλίου του 1951 . Σε νεαρή ηλικία έγινε μέλος των Ερυθρών Χμερ. Πριν το 1979 πήγε στο Βιετνάμ. Είναι παντρεμένος με την Bun Rany. Έχουν 4 παιδιά, εκ των οποίων το ένα είναι υιοθετημένο. Το 2007 ο ίδιος αποκάλυψε ότι η θετή κόρη του είναι λεσβία και ότι την απέσυρε από τα πρόσωπα για τη διαδοχή του. Αποτελεί σημαντικό ηγέτη του Κόμματος του Λαού της Καμπότζης, το οποίο κυβερνά στη χώρα μαζί με το κόμμα Funcinpec από την εποχή αποκαταστάσεως της πολυκομματικής δημοκρατίας, το 1993. Έγινε Πρωθυπουργός της χώρας το 1993. Έπειτα από αιματηρό πραξικόπημα, το 1997 ανέτρεψε τον έτερο Πρωθυπουργό Νοροντόμ Ραναρίντ και παρέμεινε μοναδικός πρωθυπουργός.. Ο ίδιος ο Σεν αρνήθηκε τις κατηγορίες περί πραξικοπήματος, λέγοντας ότι άμα ήθελε να κάνει πραξικόπημα, θα ανέτρεπε τη μοναρχία. Στις εκλογές του Ιουλίου του 2003, το CPP εξασφάλισε μεγαλύτερη πλειοψηφία στη Βουλή, ενώ μειώθηκε η δύναμη του FUNCINPEC και του κόμματος του Σαμ Ρένσι. Η έλλειψη όμως της εξασφάλισης της απαιτούμενης πλειοψηφίας στο Κοινοβούλιο έφερε τη δημιουργία συνασπισμού CPP-FUNCINPEC. Στα μέσα του 2004 ανέλαβε η νέα κυβέρνηση. Το 2007 έγινε ισόβιος γερουσιαστής στο Διεθνές Κοινοβούλιο για την Ασφάλεια και για την Ειρήνη.Έπειτα από τις γενικές εκλογές (στις 28 Ιουλίου) του 2013, αμφότερες κυβέρνηση και αντιπολίτευση ισχυρίστηκαν ότι είχαν νικήσει. Τον Αύγουστο της ίδιας χρονιάς, ο Χουν Σεν ανακοίνωσε ότι θα συνεχίσει ως πρωθυπουργός με στόχο το σχηματισμό νέας κυβέρνησης, ακόμα κι αν η μείζων αντιπολίτευση προσπαθούσε να παρεμποδίσει τη διαδικασία. Στις 7 Σεπτεμβρίου 2013 δεκάδες χιλιάδες Καμποτζιανοί ενώθηκαν με Βουδιστές μοναχούς και αντιπολιτευόμενες ομάδες, συμπεριλαμβανομένου του Κόμματος για την Εθνική Διάσωση της Καμπότζης με αρχηγό το Σαμ Ρέινσι. Οι ομάδες ζήτησαν την παρέμβαση των Ηνωμένων Εθνών με στόχο τη διερεύνηση και τον ισχυρισμό ότι τα εκλογικά αποτελέσματα δεν ήταν ελεύθερα και δίκαια. Ο Χουν Σεν υποσχέθηκε να κυβερνά την Καμπότζη έως την ηλικία των 74. Έπειτα από τα εκλογικά αποτελέσματα του 2013, τα οποία αμφισβητήθηκαν από την αντιπολίτευση του Χουν Σεν, τραυματίστηκαν και σκοτώθηκαν πολλοί διαδηλωτές στην Καμπότζη σε συγκρούσεις με την αστυνομία. Αναφορές έκαναν λόγο για 20.000 διαδηλωτές. Ο Σεν φέρει τον τίτλο «Sâmdech» (Samdech Akkak Moha Sena Pedey Decho είναι ο σημερινός, επίσημος τίτλος) από το 1993. Harish C. Mehta και Julie B. Mehta. 1999. Hun Sen: Strongman of Cambodia. Singapore: Graham Brash Pte Ltd. ISBN 981-218-074-5 Elizabeth Becker. 1986, 1998. When the War Was Over: Cambodia and the Khmer Rouge. New York: Public Affairs. ISBN 1-891620-00-2 Βιογραφία του Χουν Σεν Αρχειοθετήθηκε 2007-10-24 στο Wayback Machine. Cambodia New Vision ~ newsletter of cabinet of Cambodia's Prime Ministerial office
Δομή Φιλοξενίας και Προσωρινής Υποδοχής

Η Δομή Φιλοξενίας και Προσωρινής Υποδοχής είναι χώρος που παρέχει προσωρινή διαμονή σε πολίτες τρίτων χωρών ή ανιθαγενείς οι οποίοι έχουν υποβάλει αίτημα διεθνούς προστασίας στο έδαφος της Ελληνικής Επικράτειας. Οι δομές φιλοξενούν επίσης μέλη της οικογένειας των αιτούντων διεθνούς προστασίας, καθώς και ασυνόδευτους ή μη, ανηλίκους, και όσους ανήκουν σε ευάλωτες ομάδες πληθυσμού. Μαζί με το Κέντρο Υποδοχής και Ταυτοποίησης (ΚΥΤ), αποτελούν τους δύο τύπους επιχειρησιακών μονάδων του Υπουργείου Μετανάστευσης και Ασύλου.

 Στις 20 Μαΐου 2020 με απόφαση του Υπουργού Μετανάστευσης και Ασύλου Νότη Μηταράκη ορίστηκαν διοικητές στις 32 υφιστάμενες δομές στην ενδοχώρα με θητεία ενός έτους και δυνατότητα ανανέωσης. Σύμφωνα με το Υπουργείο, σκοπός της απόφασης ήταν να περάσει η διοίκηση των δομών από τους διεθνείς οργανισμούς και ΜΚΟ στο Υπουργείο Μετανάστευσης και Ασύλου. Προβλέπεται επίσης περαιτέρω στελέχωση με συμβασιούχους ορισμένου χρόνου για τρία έτη με δυνατότητα ανανέωσης καθώς και με μόνιμο υπαλληλικό προσωπικό. Στις δομές εξακολουθούν να δραστηριοποιούνται διεθνείς φορείς και φιλανθρωπικοί οργανισμοί, όπως η ASB και η Μετάδραση, σε ρόλους υποστήριξης και συντονισμού έργων και υπηρεσιών. Στο πλαίσιο της υποχρεώσης των δομών στην εκμάθηση της ελληνικής γλώσσας στους φιλοξενούμενους και την παροχή πρόσβασης σε προγράμματα εκπαίδευσης, με απόφαση του Υπουργείου Παιδείας και Θρησκευμάτων θεσπίστηκε η ίδρυση Δομών Υποδοχής για την Εκπαίδευση των Προσφύγων (ΔΥΕΠ) για το σχολικό έτος 2020-21 και ορίστηκαν οι σχολικές μονάδες εντός των οποίων λειτουργούν οι ΔΥΕΠ ανά Δομή Φιλοξενίας.Από τη στιγμή που θα του επιδοθεί η απόφαση παροχής διεθνούς προστασίας, ο φιλοξενούμενος μιας Δομής οφείλει να αποχωρήσει από αυτή μέσα σε τριάντα (30) ημέρες, ενώ ένα πρόκειται για ασυνόδευτο ανήλικο η προθεσμία αυτή ξεκινά από την ενηλικίωσή του. Δομή Αλεξάνδρειας Δομή Βαγιοχωρίου Δομή Βέροιας Δομή Διαβατών Δομή Κάτω Μηλιάς Δομή Λαγκαδικίων Δομή Λουτρών Νέας Απολλωνίας Δομή Πολυκάστρου Δομή Σερρών Δομή Σιντικής Δομή Αττικού Άλσους Δομή Ελαιώνα Δομή Ελευσίνας Δομή Λαυρίου Δομή Μαλακάσας Δομή Σκαραμαγκά Δομή Σχιστού Δομή Θερμοπυλών Δομή Θήβας Δομή Οινοφύτων Δομή Ριτσώνας Δομή Δολιανών Δομή Κατσικά Δομή Φιλιππιάδας Δομή Δράμας Δομή Καβάλας Δομή Κυλλήνης Δομή Πύργου Δομή Βόλου Δομή Κουτσόχερου Δομή Γρεβενών Δομή Κορίνθου Κέντρο Υποδοχής και Ταυτοποίησης Μεταναστευτικό ζήτημα στην Ελλάδα Οι Δομές Φιλοξενίας και Προσωρινής Υποδοχής στον ιστότοπο του Υπουργείου Μετανάστευσης και Ασύλου
Βαρόνος του Μόρτιμερ

Ο Εδουάρδος Α΄ της Αγγλίας κάλεσε στην αυλή του μέλη της οικογένειας Μόρτιμερ και τους παραχώρησε κληρονομικές βαρονίες της Αγγλία. Η σημαντικότερη ήταν οι λόρδοι του Γουίγκμορ μια ηγεμονία στα σύνορα του Χερεφορντσάιρ και του Σροπσάιρ με την Ουαλία και με έδρα το κάστρο του Γουίγκμορ, ο δεύτερος βαρόνος του Γουίγκμορ δημιούργησε την κομητεία του Μαρς. Οι υπόλοιποι τίτλοι ανήκαν σε μικρότερους κλάδους της οικογένειας. Οι κόμητες των Μόρτιμερ του Τσίρκ ήταν δευτερεύον κλάδος που δόθηκε σε κάποιον μικρότερο αδελφό του πρώτου βαρόνου των Μόρτιμερ του Γουίγκμορ. Οι Μόρτιμερ του κάστρου του Ρίτσαρντ κατάγονταν από τους Μόρτιμερ του Άττλεμπορουγκ που είχαν διαχωριστεί πολλά χρόνια από τους Γουίγκμορ. Ο Σίμων Ντε Μόρτιμερ κλήθηκε στο Κοινοβούλιο (26 Αυγούστου 1296) αλλά δεν είναι γνωστό τίποτε άλλο σχετικά με το θέμα.

 Ρότζερ Μόρτιμερ, κάτοχος του κάστρου των Μόρτιμερ στην Νορμανδία Ράνουλφ Μόρτιμερ Ούγος Μόρτιμερ Α΄, πέθανε γύρω στο 1149 Ρότζερ Μόρτιμερ Α΄, πιθανότατα γιος του Ούγου Μόρτιμερ Α΄ (πέθανε το 1153) Ούγος Μόρτιμερ, πιθανότατα αδελφός του Ρότζερ Α΄ Ρότζερ Μόρτιμερ του Γουίγκμορ Ρότζερ Μόρτιμερ Γ΄ (πέθανε το 1127), γιος του Ρότζερ Μόρτιμερ του Γουίγκμορ Ραλφ Μόρτιμερ Ρότζερ Μόρτιμερ, 1ος βαρόνος του Μόρτιμερ Ρότζερ Μόρτιμερ, 1ος βαρόνος του Μόρτιμερ Έντμοντ Μόρτιμερ, 2ος βαρόνος του Μόρτιμερ Ρότζερ Μόρτιμερ, 1ος κόμης του Μαρς Ρότζερ Μόρτιμερ, 2ος κόμης του Μαρς Εδμόνδος Μόρτιμερ, 3ος κόμης του Μαρς Ρότζερ Μόρτιμερ, 4ος κόμης του Μαρς Εδμόνδος Μόρτιμερ, 5ος κόμης του Μαρς Ριχάρδος της Υόρκης Εδουάρδος Δ΄ της Αγγλίας Ρότζερ Μόρτιμερ του Τσιρκ Ρότζερ Μόρτιμερ, 2ος βαρόνος των Μόρτιμερ του Τσίρκ, πέθανε το 1234 χωρίς να έχει αποκτήσει το Τσίρκ Τζων Μόρτιμερ, 3ος βαρόνος των Μόρτιμερ του Τσίρκ, ήταν νήπιο όταν πέθανε ο πατέρας του. Απέτυχε να ανακτήσει το Τσίρκ από τον κόμη του Αρουντέλ και αναγκάστηκε να του παραχωρήσει τα δικαιώματα του, έζησε το υπόλοιπο διάστημα της ζωής του σε αφάνεια στο Ρότσεστερ του Κεντ. Ο τίτλος του βαρόνου του κάστρου του Ρίτσαρντ δημιουργήθηκε όταν ο Ούγος Μόρτιμερ κλήθηκε από το Κοινοβούλιο (6 Φεβρουαρίου 1299), με τον θάνατο του (1304) η βαρονία έπεσε σε αφάνεια. Ούγος Μόρτιμερ, 1ος βαρόνος των Μόρτιμερ του κάστρου του Ρίτσαρντ (πέθανε το 1304) C. Hopkinson and M. Speight, The Mortimers: Lords of the March (Logaston Press, Woonton, Almley, Herefordshire 2002).
NGC 7243

Το NGC 7243 ή Caldwell 16 είναι ανοικτό σμήνος στον αστερισμό της Σαύρας. Βρίσκεται κοντά στους αστέρες α Σαύρας και 4 Σαύρας καθώς και στο πλανητικό νεφέλωμα IC 5217. Υπολογίζεται ότι απέχει 2.800 έτη φωτός και η ηλικία του εκτιμάται στα εκατό εκατομμύρια χρόνια. Το NGC 7243 αποτελείται κυρίως από λευκά και μπλε άστρα.

 Δεδομένα για το NGC 7243 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 7243 στο Aladin (Αγγλικά) και στο SkyView (Αγγλικά) Pasachoff, Jay M. (2000). «Atlas of the Sky». Stars and Planets. New York, NY: Peterson Field Guides. σελίδες 578 pg. ISBN 0-395-93432-X. Caldwell-Moore, Sir Patrick (2003). Firefly Atlas of the Universe. Firefly Books Limited. ISBN 1-55297-819-2. Πολυμέσα σχετικά με το θέμα NGC 7243 στο Wikimedia Commons
Ρούμπεν Βινάγκρε

Ο Ρούμπεν Γκονσάλο ντα Σίλβα Νασιμέντο Βινάγκρε (πορτογαλικά: Rúben Gonçalo da Silva Nascimento Vinagre, γενν. στις 9 Απριλίου 1999) είναι Πορτογάλος ποδοσφαιριστής, ο οποίος αγωνίζεται ως αριστερός πλάγιος αμυντικός για την ΦΚ Φαμαλισάο.

 Ο Βινάγκρε ξεκίνησε τη σταδιοδρομία του από τις ακαδημίες νέων της Σπόρτινγκ Λισαβόνας, πριν από την ένταξή του στη Μονακό το καλοκαίρι του 2015. Αφού πέρασε την πρώτη του σεζόν αποκλειστικά στην ομάδα νέων του συλλόγου, υπέγραψε επαγγελματικό συμβόλαιο τον Ιούνιο του 2016. Τον Αύγουστο του 2016, υπήρξε συμφωνία δανεισμού του Βινάγκρε στην Ακαντέμικα ντε Κοΐμπρα της Σεγούντα Λίγα για να αποκτήσει εμπειρία, αλλά η FIFA, της οποίας η έγκριση ήταν απαραίτητη λόγω του ότι ο Βινάγκρε ήταν κάτω των 18 ετών, αρνήθηκε να κυρώσει τη συμφωνία. Μετά από μια ανεπιτυχή έφεση, ο Βινάγκρε επέστρεψε στο γονικό του σύλλογο τον Ιανουάριο του 2017, χωρίς να αγωνιστεί για την Ακαντέμικα. Τον Ιούνιο του 2017, ο Βινάγκρε ανανέωσε το συμβόλαιο του με τη Μονακό, με διάρκεια μέχρι το καλοκαίρι του 2022. Λίγο αργότερα, μετακόμισε με μονοετή δανεισμό στην Γουλβερχάμπτον Γουόντερερς για τη σεζόν 2017-18. Έκανε το ντεμπούτο του στις 8 Αυγούστου 2017, στη νίκη επί της Γέοβιλ Τάουν για το Λιγκ Καπ Αγγλίας. Στις 30 Σεπτεμβρίου 2017, ο Βινάγκρε σημείωσε το πρώτο του γκολ ως επαγγελματίας, σημειώνοντας το τρίτο γκολ στη νίκη με 4-0 επί της Μπάρτον Άλμπιον.Στις 30 Ιουνίου 2018, ο Βινάγκρε εντάχθηκε στην Γουλβερχάμπτον Γουόντερερς με μόνιμη μεταγραφή, υπογράφοντας συμβόλαιο πενταετούς διάρκειας.Στις 25 Ιουλίου 2019, ο Βινάγκρε έκανε το ντεμπούτο του σε ευρωπαϊκή διοργάνωση της UEFA, στην εντός έδρας νίκη με 2-0 εναντίον της Κρουσέιντερς για τον δεύτερο προκριματικό γύρο του Γιουρόπα Λιγκ 2019-20, σημειώνοντας επίσης το πρώτο του γκολ σε επίπεδο ευρωπαϊκής διοργάνωσης στη διαδικασία. Ολυμπιακός (δανεισμός) Στις 5 Οκτωβρίου 2020, ο Βινάγκρε εντάχθηκε με μονοετή δανεισμό στον Ολυμπιακό. Ο Βινάγκρε έχει αγωνιστεί σε όλες στις «μικρές» Εθνικές Πορτογαλίας U16, U17, U18, U19, U20 και U21.Κατά τη διάρκεια του καλοκαιριού του 2016, ο Βινάγκρε εμφανίστηκε σε πέντε αγώνες της Εθνικής Πορτογαλίας U17 στο Ευρωπαϊκό Πρωτάθλημα U17 του 2016 στο Αζερμπαϊτζάν, όπου η Πορτογαλία κέρδισε τη διοργάνωση, αφού νίκησε στον τελικό την Ισπανία στη διαδικασία των πέναλτι. Πορτογαλία U17 Ευρωπαϊκό Πρωτάθλημα U17: 2016Πορτογαλία U19 Ευρωπαϊκό Πρωτάθλημα U19: 2018Ατομικές Ομάδα της Διοργάνωσης Ευρωπαϊκού Πρωταθλήματος U17: 2016 Ομάδα της Διοργάνωσης Ευρωπαϊκού Πρωταθλήματος U19: 2018 Ρούμπεν Βινάγκρε Στατιστικά καριέρας στο Soccerbase Προφίλ στο Transfermarkt.com
Βόρειο σύνθετο στους Χειμερινούς Ολυμπιακούς Αγώνες 2014

Το βόρειο σύνθετο στους Χειμερινούς Ολυμπιακούς Αγώνες του 2014 διεξήχθη στο κέντρο Ρούσκι Γκόρκι (RusSki Gorki Jumping Center). Διεξήχθησαν 3 αθλήματα κατά το διάστημα 12–20 Φεβρουαρίου 2014.

 Ακολουθεί το πρόγραμμα και για τα 3 αγωνίσματα.Όλες οι ώρες είναι (UTC+4). Ο μέγιστος αριθμός αθλητών που μπορούν να λάβουν μέρος με μία Εθνική Ολυμπιακή Επιτροπή είναι 5 . Για να συμμετάσχουν θα πρέπει να έχουν πετύχει βαθμούς σε παγκόσμιο ή ηπειρωτικό αγώνα κυπέλλου κατά την περίοδο Ιουλίου 2012 ως 19 Ιανουαρίου 2014. Οι πρώτοι 55 της λίστας για τους Ολυμπιακούς με το σύστημα των 5 ανά χώρα προκρίνονται για τους αγώνες. 55 αθλητές και αθλήτριες από 15 χώρες έλαβαν μέρος, με τον αριθμό των αθλητών/τριών σε παρένθεση. Αυστρία (5) Τσεχία (4) Εσθονία (3) Φινλανδία (4) Γαλλία (5) Γερμανία (5) Ιταλία (5) Ιαπωνία (5) Νορβηγία (5) Πολωνία (1) Ρωσία (4) Ελβετία (1) Σλοβενία (3) Ουκρανία (1) ΗΠΑ (4)
Άγιος Νικήτας Ηρακλείου

Ο Άγιος Νικήτας είναι πολύ μικρός οικισμός αλλά και μικρή παραλία του Αχεντριά στο Λιβυκό πέλαγος στη νότια ακτή της Κρήτης και την Περιφερειακή Ενότητα Ηρακλείου.

 Πρόκειται για το ομώνυμο μικρό μοναστήρι το οποίο πιθανολογείται ότι ιδρύθηκε τον 14ο-15ο αιώνα (την εποχή που διαδόθηκε ο μοναχισμός στα Αστερούσια) από μοναχούς της Μονής Κουδουμά. Βρίσκεται νοτιοανατολικά του Αχεντριά και νοτιοδυτικά του Τσούτσουρου.Όμως σημαντικό σημείο στην περιοχή δεν είναι τόσο η παραλία, όσο το ομώνυμο φοινικόδασος του Αγίου Νικήτα με φοίνικες του Θεοφράστου (Phoenix theophrasti) σε μια ρεματιά πάνω σε μια πλαγιά που το κατατάσσει στο 3ο μεγαλύτερο φοινικόδασος της Κρήτης με αρκετή διαφορά έκτασης βέβαια από το 1ο Φοινικόδασος του Βάι, παρόλο που δεν είναι αρκετά γνωστό και είναι το μοναδικό μεσόγειο φοινικόδασος στο νησί, δηλαδή το μόνο που φύεται σε μεγάλη απόσταση απ' τη θάλασσα.Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Μεσοχωριού μέχρι το 1940 οπότε καταργήθηκε ενώ το 2011 απογράφηκε ξανά με πληθυσμό 4 άτομα/μοναχούς. Μονή Αγίου Νικήτα στα Αστερούσια στο https://www.youtube.com
Αχιλλέας Αγίου Θεράποντα

Η Εθνική Ένωση Νέων Αχιλλέας Αγίου Θεράποντα ήταν κυπριακή ποδοσφαιρική ομάδα με έδρα τον Άγιος Θεράπων της επαρχίας Λεμεσού. Η ομάδα είχε πέντε συμμετοχές στη Δ΄ κατηγορία ποδοσφαίρου της Κύπρου.

 Ο Αχιλλέας ιδρύθηκε το 1947. Χρώματα της ομάδας ήταν το μπλε και το άσπρο. Η ποδοσφαιρική ομάδα αρχικά συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Το 1992 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Συμμετείχε για πέντε συνεχόμενες περιόδους στη Δ΄ κατηγορία. Την περίοδο 1995-96 τερμάτισε στην πέμπτη θέση, ένα μόλις βαθμό πίσω από την τρίτη θέση που οδηγούσε στην Γ΄ κατηγορία. Την επόμενη περίοδο τερμάτισε στη δεύτερη θέση και προβιβάστηκε στη Γ΄ κατηγορία. Το καλοκαίρι του 1997 η ομάδα ενοποιήθηκε με την ΑΕΚ Καθολικής δημιουργώντας την ομάδα ΑΕΚ/Αχιλλέας Αγίου Θεράποντα, η οποία πήρε τη θέση του Αχιλλέα Αγίου Θεράποντα στη Γ΄ κατηγορία 1997-98. Ένα σημαντικό επίτευγμα του Αχιλλέα Αγίου Θεράποντα είναι η πρόκριση του επί της Νέα Σαλαμίνα Αμμοχώστου στον Α΄ γύρο του Κυπέλλου Κύπρου 1994-95. Η πρόκριση αυτή θεωρείται ως η μεγαλύτερη έκπληξη στο θεσμό του Κυπέλλου Κύπρου, αφού είναι η μοναδική περίπτωση που ομάδα Δ΄ κατηγορίας κατάφερε να αποκλείσει ομάδα Α΄ κατηγορίας. (μάλιστα η Νέα Σαλαμίνα είχε τερματίσει στην τρίτη θέση στο πρωτάθλημα Α΄ κατηγορίας 1994-95). 1Η Δ΄ κατηγορία ήταν χωρισμένη σε τρεις ομίλους. Ο Αχιλλέας συμμετείχε στον όμιλο Λεμεσού-Πάφου. Ποδόσφαιρο στην Κύπρο
Βιθέντε Εχάτε Τόμι

Ο Βιθέντε Εχάτε Τόμι (Vicente Ehate Tomi, 1968-) είναι πολιτικός από την Ισημερινή Γουινέα, ο οποίος διετέλεσε πρωθυπουργός της χώρας από τις 21 Μαΐου 2012 ως τις 22 Ιουνίου 2016. Ανήκει στο Δημοκρατικό Κόμμα.

 Γεννήθηκε στο Μαλάμπο. Διορίστηκε από τον πρόεδρο Τεοδόρο Ομπιάνγκ Νγκέμα Μπασόνγκο ως υπουργός Μεταφορών, Ταχυδρομείων και Τηλεπικοινωνιών, οπότε ήταν αρμόδιος για τις μεταφορές σε αέρα, ξηρά και θάλασσα.Ως υπουργός Μεταφορών ηγήθηκε σειράς πρωτοβουλιών για την επέκταση των συγκοινωνιακών υποδομών στη χώρα του, στα πλαίσια των οποίων έλαβε μέρος και σε ένα σχέδιο για κατασκευή καλωδίου οπτικών ινών για σύνδεση δύο πόλεων.Έχει επίσης υπηρετήσει ως Γενικός Γραμματέας της Προεδρίας της Κυβέρνησης, αρμόδιος για Διοικητικά Θέματα. Ο Τόμι διαδέχθηκε στην πρωθυπουργία τον Ιγνάσιο Μιλάμ Τανγκ, ο οποίος στη νέα κυβέρνηση ανέλαβε το αξίωμα του Αντιπροέδρου με βάση μια συνταγματική μεταρρύθμιση. Η θητεία του Εχάτε Τόμι στην πρωθυπουργία ξεκίνησε στις 21 Μαΐου 2012. Ο νέος πρωθυπουργός εγκαινίασε ένα σεμινάριο στο Μπιόκο, με θέμα την ασφάλεια των τροφίμων, στις 17 Ιουλίου 2012.Τέσσερα χρόνια μετά την ανάληψη των καθηκόντων του, ο Τόμι απολύθηκε από τον πρόεδρο Ομπιάνγκ, τον Ιούνιο του 2016 και αντικαταστάθηκε από τον Φρανσίσκο Πασκουάλ Ομπάμα Ασούε.
Ίγκορ Στραβίνσκι

Ο Ίγκορ Φιόντοροβιτς Στραβίνσκι (ρωσ. Игорь Фёдорович Стравинский, ΔΦΑ: [ˈiɡərʲ ˈfʲɵdərəvʲɪt͡ɕ strɐˈvʲinskʲɪj], Λομονόσοφ Ρωσίας, 17 Ιουνίου 1882 – Νέα Υόρκη, 6 Απριλίου 1971), καθιερωμένος στα ελληνικά ως Ιγκόρ Στραβίνσκι, ήταν σημαντικός μουσικός συνθέτης του 20ού αιώνα. Το πολύπλευρο έργο του και οι παραδοξότητες ορισμένων εκφραστικών επιλογών του, προκάλεσαν έντονες αντιπαραθέσεις στον κόσμο της λόγιας σύγχρονης μουσικής.

 Οι σκληρές διαφωνίες και αρμονικές ελευθερίες, οι πιο ιδιόρρυθμοι συνδυασμοί ορχηστρικών χρωμάτων, εξωτικών κλιμάκων, πολυτονικότητας και πολυρυθμίας, μελωδικών στιλ και ρυθμών, όλα χρησιμοποιούνται στη μουσική του με ένα ιδιότυπο και ανήσυχο ύφος, αλλά πάντα στο πλαίσιο της τονικής μουσικής. Μόνο στα τελευταία έργα του ακολουθεί τη δωδεκάφθογγη τεχνική. Προσπαθούσε σε κάθε νέο του έργο να πει κάτι καινούριο και πρωτότυπο και να μην επαναλάβει τον εαυτό του όπως αυτός υπήρξε σε προηγούμενα έργα. Το στιλ του είναι πολύ καθαρό και η τέχνη του μπορεί να θεωρηθεί ότι «ανακεφαλαιώνει» όλα τα στιλ που προηγούνται από αυτόν, παραμένοντας βέβαια άρτια κατασκευασμένη. Το συνθετικό του έργο περιλαμβάνει όπερες, χοροδράματα με πιο γνωστά την Ιεροτελεστία της Άνοιξης, τον Πετρούσκα και Το Πουλί της Φωτιάς, κομμάτια για ορχήστρα, έργα για πιάνο, μουσική δωματίου, τραγούδια και κομμάτια για φωνή και ορχήστρα.
Ντέιβ Γκρολ

Ο Ντέιβ Γκρόλ (David Eric "Dave" Grohl, 14 Ιανουαρίου 1969) είναι Αμερικανός ντράμερ και κιθαρίστας, γνωστός για την συμμετοχή του σε πολλά συγκροτήματα, όπως οι Νιρβάνα, Foo Fighters και Them Crooked Vultures.

 Ο Γκρολ ξεκίνησε την ενασχόληση του με την μουσική στην ηλικία των 12, παίρνοντας μαθήματα κιθάρας. Σύντομα όμως βαρέθηκε τα μαθήματα και αποφάσισε να μάθει από μόνος του. Στην αρχή ήθελε απλά να ξέρει να παίζει για να περνάει καλά με τους φίλους του, αλλά αργότερα θέλησε να συμμετάσχει σε συγκρότημα. Και έτσι έγινε. Συμμετείχε στο συγκρότημα Freak Baby, όπου άρχισε να ενδιαφέρεται για τα ντραμς και αποφάσισε να μάθει. Στην ηλικία των 17 ετών, έγινε μέλος των Scream. Σε μια συναυλία τους, όπου έπαιζε ντραμς, τον είδαν ο Κερτ Κομπέιν και ο Κρις Νοβοσέλιτς, μέλη των Νιρβάνα. Μετά από μια κρίση στο συγκρότημα του Ντέιβ, ο Νοβοσέλιτς αποφάσισε να του τηλεφωνήσει για να του ζητήσει να επισκεφτεί το Σιάτλ όπου έπαιζαν και να τους δει. Ο Ντέιβ ενθουσιάστηκε και ο Κομπέιν με τον Νοβοσέλιτς του πρότειναν να μπει στο συγκρότημα, στην θέση του ντράμερ. Όλα κυλούσαν ομαλά με τους Νιρβάνα, αφού ήρθε η επιτυχία του Nevermind, μέχρι την στιγμή του θανάτου του Κομπέιν. Μπορεί να ήταν συντετριμμένος, αλλά αποφάσισε να συνεχίσει την μουσική του καριέρα. Το 1995 δημιούργησε τους Foo Fighters, όπου έπαιζε κιθάρα. Το συγκρότημα έγινε πολύ γνωστό και με πολλές πωλήσεις. Το 2009, μαζί με τον Josh Homme και τον John Paul Jones δημιούργησαν το super-group Them Crooked Vultures. Πολυμέσα σχετικά με το θέμα Dave Grohl στο Wikimedia Commons Ντέιβ Γκρολ στην IMDb (Αγγλικά)
Διοργανώσεις Ε.Π.Σ. Πειραιά 2011–12

Για την περίοδο 2011–12, η Ένωση Ποδοσφαιρικών Σωματείων Πειραιά είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην Νομαρχία Πειραιά. Επισημαίνεται ότι οι δύο πρωταθλητές των ομίλων της Α' κατηγορίας, σε αντίθεση με τα προηγούμενα χρόνια, θα συμμετάσχουν στο Πρωτάθλημα Πρωταθλητριών Ε.Π.Σ. της Ε.Π.Ο., με στόχο να διεκδικήσουν την άνοδό τους στη Δ' Εθνική.

 Για την περίοδο 2011–12, δομή του πρωταθλήματος της Ε.Π.Σ. Πειραιά είναι η εξής: Α΄ Κατηγορία 1ος Όμιλος 2ος Όμιλος Β΄ Κατηγορία 1ος Όμιλος 2ος Όμιλος Γ΄ Κατηγορία Η κορυφαία κατηγορία της ΕΠΣΠ απαρτίζεται από δυο ομίλους των 16 και 15 συλλόγων. Οι πρωταθλητές των δύο ομίλων συμμετέχουν στο Πρωτάθλημα Πρωταθλητριών ΕΠΣ όπου θα διεκδικήσουν την άνοδο στη Δ΄ Εθνική ποδοσφαίρου ανδρών. Πρωταθλητές των 2 ομίλων της Α΄ κατηγορίας: Α.Π.Ο. Περαμαϊκός Α.Π.Σ. Άρης Αμφιάλης Η Β΄ κατηγορία διεξάγεται σε 2 ομίλους των 14 ομάδων. Οι σύλλογοι που θα τερματίσουν στις 2 πρώτες θέσεις των ομίλων προβιβάζονται σην Α´ Κατηγορία. Πρωταθλητές των 2 ομίλων της Β΄ κατηγορίας: άνοδος στη Β΄. Α.Π.Ο. Ατρόμητος Κερατσινίου Θύελλα Κορυδαλλού Δευτεραθλητές των 2 ομίλων της Β΄ κατηγορίας: άνοδος στη Β΄. Α.Ο. Πολυκράτης Πειραιά Α.Ε. Νίκαια Το πρωτάθλημα της Γ΄ Κατηγορίας διεξάγεται σε έναν όμιλο με τη συμμετοχή 12 συλλόγων. Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το κύπελλο της περιόδου 2011–12 κατέκτησε ο Ατρόμητος Πειραιά, για 4η φορά στην ιστορία του.
Συνανιά Αχαΐας

Τα Συνανιά είναι χωριό της Αχαΐας. Ανήκει στο δημοτικό διαμέρισμα Αρραβωνίτσας του πρώην Δήμου Ερινεού. Στην απογραφή του 2011 ο οικισμός βρέθηκε να έχει πληθυσμό 23 κατοίκους. Υπήρξε ένα από τα λεγόμενα Τσετσεβοχώρια.

 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.
Ζόραν Ραντμίλοβιτς

Ο Ζόραν Ραντμίλοβιτς, σερβικά κυριλλικά: Зоран Радмиловић (γεννηθείς στις 11 Μαΐου 1933 στο Ζάγιετσαρ και αποβιώσας στις 21 Ιουλίου 1985 στο Βελιγράδι), ήταν Σέρβος ηθοποιός. Έπαιξε σημαντικό ρόλο στον κινηματογράφο της πρώην Γιουγκοσλαβίας.

 Ο Ζόραν Ραντμίλοβιτς σπούδασε δίκαιο, αρχιτεκτονική και φιλολογία στο Πανεπιστήμιο του Βελιγραδίου, προτού ανακαλύψει πως το επάγγελμα του ηθοποιού βρισκόταν πιο κοντά στις προσωπικές του προτιμήσεις. Έχοντας, προηγουμένως, παρακολουθήσει μαθήματα στην Ακαδημία Δραματικής Τέχνης, εντάχθηκε στο Δραματικό Θέατρο Βελιγραδίου (σερβικά: Београдско драмско позориште και Beogradsko dramsko pozoriste), ενώ στην συνέχεια, το 1968, στο Atelje 212, όπου και έγινε διάσημος παίζοντας τον ρόλο του Βασιλιά Ουμπού. Ο Ζόραν Ραντμίλοβιτς προτιμούσε το θέατρο σε σύγκριση με τον κινηματογράφο ή την τηλεόραση. Ωστόσο, ξεκίνησε να γίνεται γνωστός στο διεθνές κοινό το 1971, παίζοντας στην ταινία W.R. - Misterije organizma («Τα Μυστήρια του Οργανισμού»), ταινία του Ντούσαν Μακαβέγιεβ η οποία διερευνούσε τους δεσμούς μεταξύ του κομμουνισμού και της σεξουαλικότητας, μέσα από τα μάτια του Βίλχελμ Ράιχ. Στη Γιουγκοσλαβία, έγινε γνωστός στο ευρύ κοινό το 1982, όταν και έπαιξε τον ρόλο του Μπίλι Πιτόν στην κωμωδία Maratonci trče počasni krug του Σλόμπονταν Σίγιαν, με βάση το ομώνυμο θεατρικό έργο του Ντούσαν Κοβάτσεβιτς και εκείνον του Ράντοβαν Γ΄ στην ταινία Radovan Treći του Λιούμπομιρ Ντράσκιτς, με βάση ομώνυμο θεατρικό έργο του ίδιου αυτού Κοβάτσεβιτς. Το 1985, ο Ζόραν Ραντμίλοβιτς έπαιξε έναν από τους τελευταίους ρόλους του στην ταινία Ο μπαμπάς λείπει σε ταξίδι για δουλειές, του Εμίρ Κουστουρίτσα, μαζί με τον Σλόμπονταν Αλίγκρουντιτς. Απεβίωσε λίγο καιρό αργότερα, αφότου η ταινία βραβεύτηκε με τον Χρυσό Φοίνικα στο Φεστιβάλ των Καννών. Το 1983, ο Ζόραν Ραντμίλοβιτς έλαβε το βραβείο Ντόμπριτσιν μπρστεν, ένα από τα σημαντικότερα της Σερβίας. Επίσης, έλαβε το Βραβείο του Οκτωβρίου της Πόλεως του Βελιγραδίου. 1962 - Čudna devojka - στον ρόλο του Πέτζα 1964 - Marš na Drinu 1964 - Pravo stanje stvari 1965 - Gorki deo reke 1966 - Glineni golub 1968 - Ram za sliku moje majke 1969 - Veliki dan 1971 - W.R. - Misterije organizma, του Ντούσαν Μακαβέγιεβ 1978 - Paviljon 6 1978 - Pogled u noć 1979 - Radio Vihor zove Anđeliju 1979 - Usijanje 1980 - Majstori, majstori, του Γκόραν Μάρκοβιτς 1980 - Srećna porodica 1981 - Šesta brzina 1982 - Maratonci trče počasni krug - dans le rôle de Bili Piton 1983 - Šećerna vodica - στον ρόλο του Δρ. Ντράγκοβιτς 1985 - Držanje za vazduh 1985 - Ο μπαμπάς λείπει σε ταξίδι για δουλειές, του Εμίρ Κουστουρίτσα 1986 - Šmeker Σέρβοι άνδρες και γυναίκες ηθοποιοί Θέατρο στη Σερβία Κινηματογράφος στη Σερβία Ζόραν Ραντμίλοβιτς στην IMDb
Αγία Πελαγία Ρεθύμνης

Η Αγία Πελαγία είναι χωριό της κοινότητας Μυξορρούματος, της δημοτικής ενότητας (τέως δήμου) Λάμπης, του δήμου Βασιλείου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα Καλλικράτης. Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Αγίου Βασιλείου του νομού Ρεθύμνης, στο γεωγραφικό διαμέρισμα Κρήτης.

 Η Αγία Πελαγία είναι ημιορεινός οικισμός στο δυτικοκεντρικό τμήμα του νομού Ρεθύμνης. Βρίσκεται κοντά στο Σπήλι και σε μέσο σταθμικό υψόμετρο 360. Απέχει περίπου 25 χλμ. Ν. του Ρεθύμνου. Ο οικισμός ήταν προσηρτημένος στην κοινότητα Μυξορρούματος από το 1925. Με το ΦΕΚ 244Α - 04/12/1997 αποσπάστηκε από την κοινότητα Μυξορρούματος και προσαρτήθηκε στον δήμο Λάμπης. Με το ΦΕΚ 87Α - 07/06/2010 αποσπάστηκε από τον δήμο Λάμπης και προσαρτήθηκε στον δήμο Αγίου Βασιλείου. Η εκκλησία της Οσίας Πελαγίας στο κέντρο του οικισμού, από την οποία πήρε την ονομασία του. Εκκλησιαστικά υπάγεται στην Α΄ Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων. Εγκυκλοπαίδεια Πάπυρος Λαρούς Μπριτάννικα, εκδ. 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό Διακοπές, εκδ. Δ.Ο.Λ., 2010 eetaa.gr Σπανάκης, Στέργιος (1993). Πόλεις και χωριά της Κρήτης στο πέρασμα των αιώνων, τόμος Α. Ηράκλειο: Γραφικές Τέχνες Γ. Δετοράκης. σελ. 48.
Κομητεία Ουκτουρπάν

Η Κομητεία Ουκτουρπάν (Γουσί) ή Κομητεία Ουτστουρπάν (Κινεζικά: 乌什县, Ουιγουρικά: ئۇچتۇرپان ناھىيىسى, Учтурпан Наһийиси‎, Ουιγουρικό Λατινικό Αλφάβητο: Uchturpan Nahiyisi, Ουιγουρικό Νέο Αλφάβητο: Uqturpan Nah̡iyisi) είναι κομητεία στην Αυτόνομη Ουιγουρική Περιοχή του Σιντσιάνγκ υπό την διοίκηση του Νομού Ακσού. Καλύπτει έκταση 9.012 τετραγωνικών χιλιομέτρων και σύμφωνα με την απογραφή του 2002 η κομητεία είχε πληθυσμό 180.000 κατοίκων.

 Κατά τη διάρκεια της Μάχης του Ακσού το 717, το Χαλιφάτο των Ομεϋαδών και οι σύμμαχοί τους Τουργκές και Θιβετιανή Αυτοκρατορία ήλπιζαν να καταλάβουν το Ουκτουρπάν (τότε γνωστό ως Ντάι-Ντζιέκ-Τζιέν) από τους Τανγκ και τους συμμάχους τους, τους Καρλούκους και το Εξόριστο Δυτικό Τουρκικό Χαγανάτο. Τελικά, οι Ομεϋάδες απωθήθηκαν. Το Ους Τουρφάν ήταν η περιοχή μιας μάχης ανάμεσα στον Μπαρχανουντίν και Αμπντούλλα κατά την διάρκεια της εξέγερσης των Αλτισάχρ Χότζα. Έξι χρόνια μετά την Εξέγερση των Αλτισάχρ Χότζα και δέκα χρόνια μετά την διάσωση των Αδερφών Χότζα από τους Τζουνγκάρους, μια εξέγερση κατά των Τσινγκ από τους ντόπιους Τούρκους (σήμερα γνωστοί ως Ουιγούροι) έλαβε μέρος στο Ουκτουρπάν. Ο μύθος λέει ότι ένας τοπικός αρχηγός των ανταρτών ήταν παντρεμένος με την Ιπαρχάν, η οποία ήταν γνωστή ως "Αρωματική Παλλακίδα" και ήταν απόγονος του Απάκ Χότζα. Κατά τη διάρκεια της αναταραχής, πολλοί έφυγαν, ενώ οι χιλιάδες κάτοικοι που παρέμειναν σκοτώθηκαν από τις Σινομαντζουριακές δυνάμεις. Αργότερα, η περιοχή ξανακατοικήθηκε από τους μετανάστες του νότιου Σιντσιάνγκ. Χάρτης Μακάν
Σπριτς

Το σπριτς (ιταλικά: spritz‎) είναι ιταλικό κοκτέιλ με βάση το κρασί, που συνήθως σερβίρεται ως απεριτίφ στη βορειοανατολική Ιταλία . Αποτελείται από κρασί προσέκο, μπίτερ και σόδα. Η ονομασία του προέρχεται από το γερμανικό ρήμα spritzen που σημαίνει εκχέω. Το αυθεντικό σπριτς είναι φτιαγμένο με Select, το οποίο είναι ένα παραδοσιακό απόσταγμα που δημιουργήθηκε στη Βενετία το 1920. Το "Spritz al Campari" και το "Aperol Spritz" είναι δημοφιλείς εκδοχές του ιταλικού κοκτέιλ με βάση το κρασί, το καθένα χρησιμοποιώντας διαφορετικά μπίτερ (δηλαδή Campari και Aperol).Από το 2011 το σπριτς συμπεριλαμβάνεται στα επίσημα κοκτέιλ της International Bartenders Association. Αρχικά καταχωρίστηκε ως «Spritz Veneziano» και στη συνέχεια απλά ως «Spritz».

 Το σπριτς γεννήθηκε κατά την περίοδο της κυριαρχίας των Αψβούργων στο Βένετο το 1800, υπό το Βασίλειο της Λομβαρδοβενετίας . Οι στρατιώτες, αλλά και οι διάφοροι έμποροι, διπλωμάτες και υπάλληλοι της Αυτοκρατορίας των Αψβούργων στο Βένετο εξοικειώθηκαν γρήγορα να πίνουν τοπικό κρασί στις ταβέρνες, αλλά δεν ήταν εξοικειωμένοι με τη μεγάλη ποικιλία κρασιών από το Βένετο και η περιεκτικότητα σε αλκοόλ ήταν υψηλότερη απ' όσο είχαν συνηθίσει. Οι νεοφερμένοι άρχισαν να ζητούν από τους ντόπιους οικοδεσπότες να ρίξουν μια σταγόνα νερό στο κρασί (spritzen στα γερμανικά) για να γίνουν τα κρασιά πιο ελαφριά. Το πραγματικό αρχικό σπριτς αποτελούνταν από αφρώδες λευκό κρασί ή κόκκινο κρασί αραιωμένο με γλυκό νερό.Μεταξύ του 1920 και του 1930, στη Βενετία ή στην Πάντοβα, το σπριτς συνδυάστηκε με τοπικά μπίτερ (που συνήθως καταναλώνονταν με σόδα και πάγο): άλλωστε, το Aperol γεννήθηκε στην Πάντοβα το 1919 και το Select στη Βενετία το 1920.Η αρχική συνταγή υποτίθεται ότι παρέμεινε αμετάβλητη με την πάροδο του χρόνου, αλλά μόλις τη δεκαετία του 1970 δημιουργήθηκε η μοντέρνα συνταγή Σπριτς, με προσέκο.Το σπριτς έγινε ευρέως δημοφιλές εκτός Ιταλίας γύρω στο 2018 και το Aperol Spritz κατατάχθηκε ως το 9ο κοκτέιλ με τις μεγαλύτερες πωλήσεις παγκοσμίως το 2019 από τον ιστότοπο Drinks International. Γενικά, το ποτό παρασκευάζεται με κρασί προσέκο, πικρό λικέρ όπως Aperol, Campari, Cynar, ή, ειδικά στη Βενετία, Aperitivo Select, και στη συνέχεια το ποτήρι γεμίζεται με ανθρακούχο νερό ή σόδα. Συνήθως σερβίρεται με από πάγο σε ποτήρι lowball (ή μερικές φορές ποτήρι κρασιού) και γαρνίρεται με μια φέτα πορτοκάλι ή μερικές φορές μια ελιά, ανάλογα με το λικέρ.Το αρχικό βενετσιάνικο σπριτς περιλαμβάνει: 7,5 cl προσέκο, 5 cl Select, 2,5 cl σόδα, μια πράσινη ελιάΤο σπριτς περιλαμβάνει: 1/3 αφρώδες λευκό κρασί (συνήθως προσέκο) 1/3 μπίτερ (Select, Aperol ή Campari) 1/3 ανθρακούχο νερό ή σόδα Ούγκο (κοκτέιλ), ένα άλλο ιταλικό κοκτέιλ με αφρώδες λευκό κρασί και σόδα
Άννα της Ουγγαρίας, δούκισσα του Μακσό

Η Άννα, ουγγρ. Anna Magyarország Macsóból (γενν. 1226) από τον Οίκο των Άρπαντ ήταν πριγκίπισσα της Ουγγαρίας και με τον γάμο της έγινε πριγκίπισσα του Νόβγκοροντ & της Γαλικίας.

 Ήταν η τρίτη κόρη του Μπέλα Δ΄ της Ουγγαρίας και της Μαρίας Λασκαρίνας, κόρης του Θεοδώρου Α΄ Αυτοκράτορα των Ρωμαίων. Παντρεύτηκε το 1243 τον Ροστισλάβ Μιχαήλοβιτς των Ρουρικιδών, πρίγκιπα του Νόβγκοροντ, Γαλικίας, Λουτσκ, Τσερνίγκοβ, μπάνου της Σλαβονίας & δούκα του Μακσό και είχε τέκνα: Μιχαήλ μετά το 1243-1266/74, δούκας της Βοσνίας. Μπέλα μετά το 1243-1272, δούκας τού Μακσό και της Βοσνίας. Άννα (;), παντρεύτηκε πρώτα τον Μιχαήλ Ασέν Α΄ της Βουλγαρίας και μετά τον Καλιμάν Β΄ Ασέν της Βουλγαρίας. Κουνιγκούντα 1245-1285, παντρεύτηκε πρώτα τον Ότακαρ Β΄ της Βοημίας και μετά τον ευγενή Ζάβις τού Φάλκενσταϊν (Ρόζενμπερκ). Γκρυφίνα/Αγριππίνα απεβ. 1303/09, παντρεύτηκε τον Λέσεκ Β΄ των Πιαστ τον Μέλανα, υψηλό δούκα της Πολωνίας. Kristó, Pál; Makk, Ferenc. Korai magyar történeti lexikon (9-14. század).
Σοφία Φρειδερίκη του Τουρν και Τάξις

Η Σοφία Φρειδερίκη του Τουρν και Τάξις (Sophie Friederike von Thurn und Taxis, 20 Ιουλίου 1758 - 31 Μαΐου 1800) ήταν κόρη του Κάρολου Άνσελμου του Τουρν και Τάξις.

 Η Σοφία Φρειδερίκη Δωροθέα Ερριέττα γεννήθηκε στις 20 Ιουλίου 1758 στο Ρέγκενσμπουργκ, και ήταν το δεύτερο παιδί και κόρη του Κάρολου Άνσελμου του Τουρν και Τάξις και της Αυγούστας της Βυρτεμβέργης.Στις 31 Δεκεμβρίου 1775 παντρεύτηκε τον Ιερώνυμο Βικέντιο Ράτζιβιλ στο Ρέγκενσμπουργκ. Μαζί απέκτησαν ένα παιδί: τον Δομίνικο Ιερώνυμο (1786-1813), παντρεύτηκε (1) την Τερέζα Μίντσεζ. Δεν απέκτησαν παιδιά και (2) την Τεοφίλια Μοράβσκα. Απέκτησαν 2 παιδιά.Το 1795 παντρεύτηκε τον Αντρέι Καζανόβσκι και το 1797 παντρεύτηκε τον Μίκολαϊ, Κόμη Οστρόρογ. Από τον δεύτερο και τον τρίτο γάμο της, δεν απέκτησε απογόνους. Πέθανε στις 31 Μαΐου 1800 σε ηλικία 41 ετών. 20 Ιουλίου 1758 - 31 Δεκεμβρίου 1775: Η Γαληνοτάτη Υψηλότητα Πριγκίπισσα Σοφία Φρειδερίκη του Τουρν και Τάξις 31 Δεκεμβρίου 1775 - 1795: Η Γαληνοτάτη Υψηλότητα Πριγκίπισσα Σοφία Φρειδερίκη Ράτζιβιλ, Πριγκίπισσα του Τουρν και Τάξις 1795 - 1797: Η Γαληνοτάτη Υψηλότητα Πριγκίπισσα Σοφία Φρειδερίκη Καζανόβσκι, Πριγκίπισσα του Τουρν και Τάξις 1797 - 31 Μαΐου 1800: Η Γαληνοτάτη Υψηλότητα Κόμισσα Σοφία Φρειδερίκη Οστρόρογ, Πριγκίπισσα του Τουρν και Τάξις House of Thurn and Taxis Profile on Geni.com Profile on Thepeerage.com Genealogy of Sophia Frederica Thurn und Taxis
Εξευγενισμός (πολεοδομία)

Ο εξευγενισμός (αγγλικά: gentrification) από την άποψη της πολεοδομίας είναι ένα κοινωνικοοικονομικό φαινόμενο. Χαρακτηρίζεται από την αγορά και ανακαίνιση κατοικιών και καταστημάτων σε υποβαθμισμένες αστικές γειτονιές, η οποία με τη πάροδο του χρόνου οδηγεί στην αναβάθμιση της συνοικίας και στην αύξηση της αξίας των ακινήτων και των ενοικιών. Συνεπώς η έννοια του εξευγενισμού είναι αλληλένδετη με τη μετατόπιση των αρχικών κατοίκων όπως επίσης και των μικρών επιχειρήσεων, των οποίων το εισόδημα δεν είναι πλέον βιώσιμο για την εν λόγω περιοχή.

 Είναι κοινό και διαδεδομένο αμφιλεγόμενο θέμα στον πολεοδομικό σχεδιασμό. Αναφέρεται σε μετατοπίσεις σε μια αστική κοινότητα ως προς τον τρόπο ζωής, την αύξηση του ποσοστού πλουσιότερων κατοίκων ή/και των επιχειρήσεων και την τοπική αύξηση των τιμών προϊόντων -συμπεριλαμβανομένων των κτηματομεσιτικών- στη σχετική περιοχή. Εξευγενισμός είναι συνήθως το αποτέλεσμα του αυξημένου ενδιαφέροντος σε ένα συγκεκριμένο περιβάλλον. Πρώιμοι εξευγενιστές ήταν πιθανώς καλλιτέχνες με χαμηλό εισόδημα και μποέμ κοινότητες, οι οποίες αύξαναν την ελκυστικότητα και την αίσθηση ενός συγκεκριμένου αστικού τοπίου μέσω της τέχνης τους. Ο εξευγενισμός περιλαμβάνει στοιχεία τοπικής ανάπτυξης, αυξημένη προσέλκυση επιχειρήσεων και τα χαμηλότερα ποσοστά εγκληματικότητας. Ο εξευγενισμός δεν προκύπτει σε όλες τις υποβαθμισμένες συνοικίες αλλά κυρίως σε αυτές που παρουσιάζουν ελκυστικά χαρακτηριστικά όπως μικρή απόσταση από κάποιο αξιοθέατο, καλή θέα, πράσινο, αρχιτεκτονική και που γενικά αποτελούν έναν εναλλακτικό τόπο κατοικίας ή εργασίας. Παραδείγματα συνοικιών στην Ελλάδα που έχουν εξευγενιστεί ή εξευγενίζονται επί του παρόντος είναι στην Αθήνα το Γκάζι, το Ψυρρή και το Μεταξουργείο και στη Θεσσαλονίκη τα Λαδάδικα. Ωστόσο, εκτός από αυτά τα δυνητικά οφέλη, ο εξευγενισμός μπορεί να οδηγήσει σε εσωτερική πληθυσμιακή μετανάστευση. Ενίοτε η απομάκρυνση συγκεκριμένων κοινωνικών ομάδων είναι στόχος του εξευγενισμού και όχι παρενέργειά του. Ο όρος χρησιμοποιήθηκε πρώτη φορά από την κοινωνιολόγο Ρουθ Γκλας (Ruth Glass) το 1964, προκειμένου να χαρακτηρίσει τις κοινωνικές μεταβολές που επήλθαν εξαιτίας αυτής της διαδικασίας στην εργατική τότε συνοικία Ίσλινγκτον του Λονδίνου.
Πανόραμα Φενεού Κορινθίας

Το Πανόραμα (παλαιά ονομασία: Φονιάς) είναι ορεινό χωριό του νομού Κορινθίας. Είναι κτισμένο στους πρόποδες του όρους Ντουρντουβάνας (Πεντέλεια) που αποτελεί νότια απόληξη του Χελμού (Αροάνια) σε υψόμετρο 912 μέτρων. Βρίσκεται κοντά στο χωριό Αρχαία Φενεός (Καλύβια). Αποτελεί την έδρα και μοναδικό οικισμό της κοινότητας Πανοράματος της δημοτικής ενότητας Φενεού του δήμου Σικυωνίων της Περιφέρειας Πελοποννήσου. Σύμφωνα με την απογραφή του 2021 έχει 52 μόνιμους κατοίκους.

 Το ορεινό χωριό κατοικούνταν από αυτόχθονες από την αρχαιότητα διότι φυσική λίμνη προϋπήρχε του κάμπου. Αργότερα εγκαταστάθηκαν εδώ βλάχοι από την ευρύτερη περιοχή του Πύργου.Στο χωριό υπάρχει βυζαντινή εκκλησία του Αγίου Δημητρίου του (7ος-8ος αιώνας) που υποδεικνύει την ύπαρξη του οικισμού κατα τη βυζαντινή περιόδο. Κατά την περίοδο της τουρκοκρατίας οπλαρχηγός στη περιοχή ήταν ο ξακουστός Παπλούτας καθώς και ο Κολοκοτρωνης είχε περάσει από το μοναστήρι του Αγίου Γεωργίου. Στον Α' και Β' Παγκόσμιο Πόλεμο το χωριό και οι κάτοικοί του οι οποίοι ήταν φιλήσυχοι άνθρωποι δεν ￼αντιμετώπισαν ιδιαίτερο πρόβλημα με τους κατακτητές. Όμως κατά τον εμφύλιο δεν ήταν λίγοι αυτοί που είχαν πάρει μέρος στο αντάρντικο και εξολόθρευαν ολόκληρες οικόγενειες. Με το νόμο του Καλλικράτη το χωριό ανήκει στο δήμο Σικυωνίων. Το Πανόραμα γνώρισε την περίοδο 1879-1940 σημαντική πληθυσμιακή αύξηση (με εξαίρεση την απογραφή του 1920 όπου υπήρξε μεγάλη μείωση) αλλά μεταπολεμικά υπήρξε πολύ μεγάλη μείωση (με μόνη εξαίρεση το 2001 που υπήρξε μεγάλη αύξηση).
Μέχντι Αμπάσωβ

Μέχντι Αμπάσωβ (αζερικά: Mehdi Abbasov Yusif Oğlu‎: 1η Ιανουαρίου 1960 - 13 Ιανουαρίου 1992, Ναγκόρνο-Καραμπάχ, Αζερμπαϊτζάν) — ήταν ο Εθνικός Ήρωας του Αζερμπαϊτζάν και ο πολεμιστής του πολέμου του Ναγκόρνο-Καραμπάχ. Του απονεμήθηκε επίσης ο τίτλος του’’ Master of Sports’’ της ΕΣΣΔ.

 Γεννήθηκε στις 1 Ιανουαρίου 1960 στο χωριό Γενιγιόλ ( Yeniyol) της περιοχής Αμασία (Amasiya) στο δυτικό Αζερμπαϊτζάν. Σπούδασε στη δευτεροβάθμια εκπαίδευση του χωριού Γενιγιόλ (Yeniyol) από το 1966 έως το 1976. Το 1977, η οικογένεια του Μέχντι εκδιώχθηκε από την πατρίδα και μετακόμισε στο χωριό Κουλάν (Kulan) της περιοχής Τουλκουμπάς (Tulkubas) της Δημοκρατίας του Καζακστάν. Το 1980, οΜέχντι μπήκε στο Τμήμα Εκπαίδευσης του Παιδαγωγικού Ινστιτούτου Τσιμκέντ (Chimkent) και αργότερα συνέχισε τις σπουδές του στο Παιδαγωγικό Ινστιτούτο του Καραγάν (Karagan). Ο Μέχντι Αμπάσωβ διορίστηκε στο Υπουργείο Εσωτερικών της Δημοκρατίας του Αζερμπαϊτζάν στις 28 Ιουνίου 1991. Ξεκίνησε να εργάζεται ως Υπολοχαγός στο Υπουργείο Εσωτερικών. Ξεκίνησε να εργάζεται ως Ανώτερος Υπολοχαγός στο Υπουργείο Εσωτερικών. Η τελευταία μάχη του Mehdi ήταν στις 13 Ιανουαρίου 1992. Ήταν ένας από τις βασικές φιγούρες κατά τη διάρκεια της μάχης γύρω από το χωριό Μελικάν (Melikkan) και σκοτώθηκε στη μάχη. Του απονεμήθηκε μετά τον θάνατό του ο τίτλος του «Εθνικού Ήρωα του Αζερμπαϊτζάν» με διάταγμα, του Προέδρου της Δημοκρατίας του Αζερμπαϊτζάν, της 6ης Ιουνίου 1992, αρ. 831. Θάφτηκε στη Λωρίδα των Μαρτύρων στο Μπακού. Το πρώην χωριόΡουσάν (Rushan) της επαρχίας Ισμαϊλλί (Ismayilli) ονομάζεται τώρα Μεχντικέντ (Mehdikand) προς τιμήν του Μέχντι Αμπάσωβ. Ένας από τους κεντρικούς δρόμους της επαρχίας Ισμαϊλλί (Ismailli) πήρε το όνομά του. Vüqar Əsgərov, “Azərbaycanın Milli Qəhrəmanları” (Yenidən işlənmiş II nəşr), Bakı, "Dərələyəz-M", 2010. səh.12-13.
Άγιος Παντελεήμων Σάμου

Ο Άγιος Παντελεήμονας είναι οικισμός της Σάμου. Διοικητικά υπάγεται στην τοπική κοινότητα Λέκας, της δημοτικής ενότητας (τέως δήμου) Καρλοβασίων, του δήμου Δυτικής Σάμου, της περιφερειακής ενότητας (τέως νομού) Σάμου, στην περιφέρεια Βορείου Αιγαίου, σύμφωνα με το πρόγραμμα Καλλικράτης και των μεταβολών μετά από αυτό το πρόγραμμα. . Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Σάμου του νομού Σάμου, στο γεωγραφικό διαμέρισμα Νήσων Αιγαίου Πελάγους. Μέχρι το 1940 ο οικισμός είχε την ονομασία Τσουρλαίοι.

 Ο Άγιος Παντελεήμονας είναι πεδινός ηπειρωτικός οικισμός στο βορειοδυτικό τμήμα της Σάμου. Βρίσκεται πάνω στο ρέμα Ποτάμι, νοτιοδυτικά του Καρλοβασίου και σε μέσο σταθμικό υψόμετρο 108. Απέχει 36 χλμ. περίπου Δ. της πόλης της Σάμου. Ο οικισμός αναγνωρίστηκε το 1918, ως Τσουρλαίοι, και προσαρτήθηκε στην κοινότητα Λέκας του νομόυ Σάμου. Το 1940 μετονομάστηκε σε Άγιος Παντελεήμονας. Με το ΦΕΚ 244Α - 04/12/1997 αποσπάστηκε από την κοινότητα Λέκας και προσαρτήθηκε στον δήμο Καρλοβασίων. Με το ΦΕΚ 87Α - 07/06/2010, ο οικισμός αποσπάστηκε από τον δήμο Καρλοβασίων και προσαρτήθηκε στον δήμο Σάμου. Με το ΦΕΚ 43Α - 079/03/2019, αποσπάστηκε από τον δήμο Σάμου και προσαρτήθηκε στον δήμο Δυτικής Σάμου. Η παραλία «Ποτάμι» βορειοδυτικά του οικισμού Οι καταρράκτες στο ρέμα Ποτάμι προς την φερώνυμη παραλία, σε περιοχή φυσικού κάλλους με βλάστηση και μικρές λιμνούλες Η εκκλησία του Αγίου Παντελεήμονα Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Εγκυκλοπαίδεια Δομή, 2002-4 Περιοδικό «Διακοπές», εκδ. Δ.Ο.Λ., 2010 Χάρτες «ROAD» (Σάμος 1:50.000) eetaa.gr
Μοντέρ Γκορόμπ

Το Μοντέρ Γκορόμπ ή Η Περηφάνια Μας είναι γλυπτό που βρίσκεται μπροστά από το κτίριο της Βεγγαλικής Ακαδημίας στη Ντάκα του Μπαγκλαντές. Είναι αφιερωμένο στη μνήμη εκείνων που σκοτώθηκαν κατά τη διάρκεια των διαδηλώσεων του Βεγγαλικού Γλωσσικού Κινήματος το 1952, όταν διαδηλωτές που ζητούσαν την καθιέρωση της βεγγαλικής ως κρατική γλώσσα στο Ντομίνιον του Πακιστάν σφαγιάστηκαν από τη Πακιστανική Αστυνομία.

 Ο Φαχρουντίν Αχμέτ, επικεφαλής της προσωρινής κυβέρνησης, εγκαινίασε το μνημείο την πρώτη μέρα του Φεβρουαρίου του 2007, κατά το άνοιγμα της Έκθεσης βιβλίου Εκουσέι. Υπάρχουν πέντε προτομές των Αμπντούς Σαλάμ, Ραφίκ Ούντιν Αχμέντ, Αμπντούλ Τζαμπάρ, Σοφιούρ Ραχμάν και Αμπούλ Μπαρκάτ. Αυτά βρίσκονται πάνω σε μια βάση. Στο πίσω μέρος, υπάρχει ένας μακρύς τοίχος. Υπάρχουν τρία βήματα προς το πάνω μέρος του τοίχου. Οι δύο πλευρές του τοίχου και άλλα μέρη φτιαγμένα από τούβλα έχουν διακοσμηθεί με φωτογραφίες του γλωσσικού κινήματος του 1952. Τα έξοδα για την κατασκευή του γλυπτού ήταν 1.3 εκατομμύρια τάκα (~20.000 ευρώ). Η GrameenPhone, μια εταιρεία τηλεπικοινωνιών που ανήκει στον όμιλο Γκραμίν, έδωσε 1 εκατ. τάκα ως χορηγία και τα υπόλοιπα χρήματα προήλθαν από πόρους της Βεγγαλικής Ακαδημίας.
Πανεπιστήμιο του Μπάρι

Το Πανεπιστήμιο «Άλντο Μόρο» του Μπάρι (ιταλ. Università degli Studi di Bari «Aldo Moro», λατ. Universitatis Barensis), γνωστό απλώς ως «Πανεπιστήμιο του Μπάρι», είναι δημόσιο πανεπιστήμιο στην πόλη Μπάρι της νότιας Ιταλίας, που ιδρύθηκε τον Ιανουάριο του 1925 ως Αδριατικό Πανεπιστήμιο «Μπενίτο Μουσολίνι» (Università Adriatica «Benito Mussolini»).

 Το Πανεπιστήμιο του Μπάρι προσφέρει πολλά μαθήματα, τόσο προπτυχιακά, όσο και μεταπτυχιακά. Εκτός από τη διδασκαλία, το ίδρυμα εστιάζει και στην επιστημονική έρευνα στο διδακτορικό επίπεδο, με ερευνητικά κέντρα με μεγάλο βαθμό διαδραστικότητας, που έχουν διασυνδέσεις με διάφορα τμήματα, άλλα πανεπιστήμια και ερευνητικά κέντρα. Είναι ένα από τα υψηλότερου κύρους Α.Ε.Ι. της νότιας Ιταλίας και ένα από τα δέκα μεγαλύτερα σε φοιτητικό πληθυσμό σε όλη την Ιταλία, με 43.215 φοιτητές και φοιτήτριες το 2018. Μια σχετικώς πρόσφατη μεταβολή της ονομασίας του, το 2008, προσέθεσε το όνομα του δολοφονημένου πρωθυπουργού της Ιταλίας Άλντο Μόρο (1916-1978), που φοίτησε σε αυτό έως το 1939 και κατόπιν δίδαξε σε αυτό ως τακτικός καθηγητής της Φιλοσοφίας του Δικαίου και του Ποινικού Δικαίου. Το Πανεπιστήμιο έχει δύο σχολές, την Ιατρική και τη Σχολή Φυσικών Επιστημών και Τεχνολογίας. Σήμερα διαθέτει τα ακόλουθα 23 τμήματα: Βιολογίας Βιοεπιστημών και Βιοτεχνολογίας Χημείας Φαρμακευτικής Φυσικής Μαθηματικών Νομικής Πληροφορικής Οικονομίας Οικονομικών και Διοικήσεως Επιχειρήσεων Διεπιστημονικής Ιατρικής Νομικών και Οικονομικών Συστημάτων της Μεσογείου Γραμμάτων, γλωσσών, ιταλικών και συγκριτικών σπουδών Γεωργικών και περιβαλλοντικών Επιστημών (Di.S.A.A.T) Εδαφολογίας, Βοτανικής και Τροφίμων (Di.S.S.P.A.) Αναπτυξιακών Επιστημών, Ψυχολογίας και Επικοινωνιών Γεωεπιστημών και Γεωπεριβάλλοντος Βασικών ιατρικών Επιστημών, Νευροεπιστήμης και αισθητηρίων οργάνων Βιοϊατρικών Επιστημών και Ανθρώπινης Ογκολογίας Ιατρικής Επειγόντων και Μεταμοσχεύσεων Κτηνιατρικής Πολιτικών Επιστημών Ανθρωπιστικών ΣπουδώνΤο Πανεπιστήμιο έχει επίσης Βοτανικό Κήπο και φιλοξενεί, στο Τμήμα Χημείας του, έναν από τους 4 τομείς του Ινστιτούτου Φυσικοχημικών Διεργασιών, που ανήκει στο Τμήμα Υλικών και Συσκευών του Εθνικού Συμβουλίων Ερευνών της Ιταλίας. Μπάρι Επίσημος ιστότοπος Το Πανεπιστημιακό Αθλητικό Κέντρο (CUS Bari)
Τσεχικό Πειρατικό Κόμμα

Το Τσεχικό Πειρατικό Κόμμα (τσέχικα: Strana Česká pirátská) είναι τσεχικό πολιτικό κόμμα, ιδρυμένο το 2009. Αποτελεί μέλος του Ευρωπαϊκού Πειρατικού Κόμματος.Η κύρια θεματολογία του σχετίζεται με τις πληροφορίες και η θεμελιώδης έννοιά τους στη σύγχρονη κοινωνία. Επικεντρώνεται κυρίως στις πολιτικές ελευθερίες, τη διανομή των πληροφοριών, την αποτελεσματική χρήση των τεχνολογιών και την προστασία της ιδιωτικής ζωής. Αναπόσπαστα τμήματα του προγράμματός του είναι ακόμη η διαφάνεια, η ηλεκτρονική διακυβέρνηση, η άμεση δημοκρατία, η αποποινικοποίηση και η λογική προσέγγιση στο θέμα των ναρκωτικών, η αποτελεσματικότερη παιδεία και υγειονομική περίθαλψη, καθώς και αντίθεση στον συντηρητισμό.Το κόμμα είναι μέλος της οργάνωσης Διεθνή Πειρατικά Κόμματα, στην οποία ένας μέλος του τσεχικού πειρατικού κόμματος, ο Βόιτεκ Πίκαλ, κατέχει τη θέση του αντιπροέδρου.

 Οι δηλωμένοι επίσημα πολιτικοί στόχοι του κόμματος είναι η ισχυροποίηση του σεβασμού στο στοιχειώδες ανθρώπινο δικαίωμα της ελεύθερης πληροφορίας και η αυστηρή προστασία της ιδιωτικότητας των πολιτών, λόγω της σημερινής πραγματικότητας της κοινωνίας των πληροφοριών.Με βάση αυτούς τους κύριους στόχους, έχει καταρτιστεί ένα πολιτικό πρόγραμμα, με το οποίο το κόμμα συμμετέχει στις εκλογές για τη Βουλή των Αντιπροσώπων της Τσεχίας. Τα κύρια σημεία αυτού του προγράμματος, για τις εκλογές του 2010, ήταν τα εξής: η παροχή των βασικών πολιτικών δικαιωμάτων και η ελευθερία στην πρόσβαση στο διαδίκτυο η μέγιστη διαφάνεια στο κράτος ο χωρισμός των εξουσιών, ο άμεσος τρόπος εκλογών, η ανάκληση των εκλεγμένων αντιπροσώπων και η άμεση δημοκρατία βασισμένη στο ελβετικό πρότυπο και η αναθεώρηση των νόμων που καταστέλλουν τη δημιουργικότητα μέσω των μονοπωλίων.Το 2011 οι Τσέχοι πειρατές άρχισαν να δημιουργούν το κύριο πολιτικό τους πρόγραμμα. Σε αυτό περιλαμβάνουν πολλές από τις θέσεις τους, όπως ο χωρισμός των εξουσιών, η άμεση δημοκρατία, το διαφανές κράτος, η ηλεκτρονική διακυβέρνηση, η αφαίρεση των μονοπωλίων στην πληροφορία, η νομιμοποίηση των ναρκωτικών και η υποστήριξη της καλλιτεχνικής ελευθερίας.
338 Μπουντρόζα

Η Μπουντρόζα (Budrosa) είναι αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,5. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

 Η διάμετρος της Μπουντρόζας υπολογίσθηκε σε 63,1 χιλιόμετρα (από δεδομένα του IRAS), ενώ η μάζα της εκτιμάται σε 263 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι M (μεταλλικός), ενώ το άλβεδό της είναι 0,177 (από δεδομένα του IRAS). Η Μπουντρόζα περιστρέφεται γύρω από τον εαυτό της μία φορά κάθε 4 ώρες και 36 λεπτά, μία μάλλον γρήγορη περιστροφή για αστεροειδή. Η μέση θερμοκρασία στην επιφάνειά της εκτιμάται σε 110 ως 115 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Κώστας Μενδρινός

Ο Κώστας Μενδρινός (Αθήνα, 28 Μαΐου 1985) είναι Έλληνας ποδοσφαιριστής, ο οποίος αγωνίζεται στη θέση του μέσου. Από το καλοκαίρι του 2020 αγωνίζεται με τα χρώματα του Βύζαντα Μεγάρων.

 Ξεκίνησε το ποδόσφαιρο από την Α.Ε. Χαραυγής, ομάδα της γενέτειρας του στο Κερατσίνι στον Πειραιά. Από εκεί μετεγγράφηκε στις ακαδημίες του Ολυμπιακού και το 2002 προωθήθηκε στην πρώτη ομάδα των "ερυθρολεύκων". Αγωνίστηκε δύο φορές ως δανεικός στον Ιωνικό Νίκαιας (2003-04, 2005-06), ενώ είχε προηγηθεί και μία στον Ατρόμητο Αθηνών (2002-03). Την περίοδο 2009-10 αποχώρησε ως ελεύθερος και αγωνίστηκε στον ΠΑΣ Γιάννινα, ενώ την επόμενη (2010-11) στον Άρη Θεσσαλονίκης. Το πρώτο μισό της περιόδου 2011-12 βρέθηκε στη δεύτερη τη τάξει κατηγορία και την Παναχαϊκή, ενώ τον Ιανουάριο του 2012 επέστρεψε στη μεγάλη κατηγορία για να αγωνιστεί στον Πανιώνιο. Δύο χρόνια αργότερα, τον Ιανουάριο του 2014, συμφώνησε να συνεχίσει την καριέρα του στον Πλατανιά, όπου παρέμεινε 3½ χρόνια, καταγράφοντας 83 συμμετοχές πρωταθλήματος και τρία τέρματα. Το καλοκαίρι του 2017 υπέγραψε ως ελεύθερος στον Απόλλωνα Σμύρνης. Στις 7 Αυγούστου του 2018 υπέγραψε διετές συμβόλαιο συνεργασίας με τον Ηρακλή. Στις 21 Δεκεμβρίου του 2018 το συμβόλαιό του με την ομάδα της Θεσσαλονίκης λύθηκε. Στις 4 Ιανουαρίου του 2019 μεταγράφηκε στον Παναργειακό. Το καλοκαίρι του ίδιου έτους ανακοινώθηκε η μεταγραφή στην Προοδευτική, από την οποία ωστόσο αποχώρησε και ακολούθως αποκτήθηκε από τον Ηλυσιακό. Το καλοκαίρι του 2020 ανακοινώθηκε η μεταγραφή του στον Βύζαντα Μεγάρων. Ο Μενδρινός υπήρξε τρεις φορές διεθνής με την εθνική Ελπίδων ενώ έχει αγωνιστεί και με τη μεσογειακή εθνική ομάδα. Στις 23 Ιουνίου 2011 έγινε γνωστό ότι ο Κώστας Μενδρινός είχε συμμετοχή στο σκάνδαλο των στημένων αγώνων που είχε ως αποτέλεσμα την άμεση αποχώρησή του από τον Άρη, αν και ανακοινώθηκε επίσημα από τον σύλλογο ότι λύθηκε το συμβόλαιό του έναν περίπου μήνα αργότερα, στις 27 Ιουλίου 2011. Ολυμπιακός Πειραιώς3 Πρωταθλήματα Ελλάδας (2007, 2008, 2009) 2 Κύπελλα Ελλάδας (2008, 2009) 1 Σούπερ Καπ Ελλάδας (2007) Ο Κώστας Μενδρινός στο soccerway Το προφίλ του Κώστα Μενδρινού στο transfermarkt